16/04/2019 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Subvencións a concellos da provincia da Coruña para a realización de actividades en materia de medio ambiente durante o ano 2019

Acordo da Xunta de Goberno da Deputación Provincial da Coruña, do 12 de abril de 2019 (en virtude da delegación ao seu favor por parte da Presidencia da Corporación, aprobada por RP nº 16.643/2015, de 30 de xullo), polo que se aproban as bases específicas do “Programa de subvencións a concellos da provincia da Coruña para a realización de actividades en materia de medio ambiente no ano 2019”, cuxo texto se transcribe: BASES ESPECÍFICAS QUE COMPLEMENTAN AS BASES REGULADORAS XERAIS DAS CONVOCATORIAS DE SUBVENCIONS DA DEPUTACION, PUBLICADAS NO BOP NÚM.240, DE 18.12.2018 (http://bop.dacoruna. gal/bopportal/publicado/2018/12/18/2018_0000009404. pdf) Datos do programa Base 3.- Obxecto 3.1.- Obxecto específico do programa O obxecto do programa é a concesión de subvencións aos concellos da Provincia da Coruña para o financiamento das seguintes actividades durante o ano 2019: - Catálogos de protección do patrimonio natural do municipio. - Plans municipais de actuación contra as especies invasoras e de defensa da biodiversidade. - Plans de xestión de residuos municipais, agrícolas e gandeiros, industriais, hospitalarios, de cascallos e de obras en xeral, que inclúa propostas de actuación en materia de reciclaxe, tratamento, eliminación, minimización, recollida selectiva de residuos, etc. - Plans de aplicación da normativa sobre benestar animal no municipio. - Ordenanzas municipais de carácter ambiental. - Plans para a prevención da contaminación acústica e atmosférica - Programas de sustentabilidade no marco do concello: aforro de recursos naturais (auga e enerxía) nas dependencias municipais, políticas de compras segundo criterios de sustentabilidade, etc. - Propostas de actuacións en relación co cambio climático e a economía circular. - Axendas 21 e auditorías ambientais. - Indicadores ambientais a escala municipal. - Programas de educación e comunicación ambiental dirixidos á poboación en xeral e a colectivos específicos. Os concellos beneficiaros levarán a cabo as citadas actividades a través do persoal técnico xa incorporado ás súas áreas municipais de medio ambiente ou ben realizando novas contratacións de persoal técnico en medio ambiente. A participación neste programa non suporá relación contractual entre a Deputación e o persoal técnico contratado. Os concellos beneficiarios tamén poderán levar a cabo as actividades obxecto do presente programa mediante a contratación das asistencias técnicas que foran precisas. A Deputación contribuirá cunha asignación inicial por concello de 2.150,54 € (ampliables en función das dispoñibilidades orzamentarias), que serán aboados despois da previa xustificación do cumprimento dos requisitos establecidos nas bases específicas.3.2 Gastos subvencionables neste programa: 3.3 Modalidades PERSOAL TÉCNICO EN MEDIO AMBIENTE XA EXISTENTE NAS ÁREAS MUNICIPAIS DE MEDIO AMBIENTE Nesta modalidade, os concellos poderán concorrer sempre que o seu persoal técnico de medio ambiente estea encadrado no grupo de clasificación A1/A2, con nivel 16 (ou equivalente), como mínimo, e 26 (ou equivalente), como máximo. As retribucións deberán ser as correspondentes a esa categoría. NOVAS CONTRATACIÓNS DE PERSOAL TÉCNICO EN MEDIO AMBIENTE PARA AS ÁREAS MUNICIPAIS DE MEDIO AMBIENTE No caso de novas contratacións de persoal técnico en medio ambiente, os concellos levarán a cabo a selección do persoal respectando os principios de igualdade, mérito, capacidade e publicidade, debendo os aspirantes estar en posesión de titulación universitaria e do certificado de Lingua Galega Nivel Celga 4 ou equivalente. Os concellos poderán valorar a formación específica en materia de medio ambiente, relacionada co posto de traballo, impartida por administracións públicas ou por entidades e organismos autorizados, así como as capacidades organizativas e de planificación no deseño e xestión de proxectos e iniciativas medioambientais no ámbito público, asociativo ou privado. A categoría profesional será a de Técnico/a de Medio Ambiente, correspondente ao grupo de clasificación A1/A2, con nivel 16 (ou equivalente), como mínimo, e 26 (ou equivalente), como máximo, e as retribucións serán as correspondentes a esa categoría. Base 4. Compatibilidades As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais. Base 6. Obrigas das entidades locais Obrigas específicas das entidades locais solicitantes do programa Ademais das obrigas expresadas na base 6 das bases reguladoras xerais, as entidades solicitantes de subvención neste programa terán as seguintes obrigas: - Realizar a contratación do persoal técnico en medio ambiente no ano 2019, en réxime de dereito laboral ou administrativo, con cumprimento das disposicións vixentes e respectando, en todo caso, os requisitos de igualdade, mérito, capacidade e publicidade. - O procedemento de selección do persoal poderá desenvolverse por parte do Concello de forma parella ao procedemento de resolución das axudas, de maneira que a contratación efectiva do persoal non sufra demoras unha vez publicada a resolución definitiva do programa. - A duración temporal mínima do contrato subvencionado será de 6 meses a partir da data de sinatura deste, e realizarse de acordo coa categoría profesional indicada. - O concello deberá asumir os custos de persoal non cubertos pola achega provincial. Base 7. Solicitudes 7.1 Prazo de presentación de solicitudes O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións 7.2 Documentación específica do programa Ademais da documentación relacionada na base 7.2 das bases reguladoras xerais, as entidades locais solicitantes teñen que achegar, de xeito telemático, a seguinte documentación: 1.- Memoria explicativa das actividades que o concello pretenda levar a cabo, que conterá os seguintes aspectos: - Contexto. Descrición das características medioambientais do concello; relación, estado e modelo de xestión e atención dos equipamentos existentes; síntese das liñas xerais do traballo desenvolvido nos últimos cinco anos. - Relación das persoas asignadas á área de medio ambiente do concello, se fora o caso, indicando a antigüidade e tipoloxía do contrato, a duración da xornada e a titulación do persoal técnico de medio ambiente. - Proxecto. Actividades que se van realizar, para os efectos de comprobar que é subvencionable neste programa segundo o disposto na base 3, e calendario de realización.2.- Orzamento estimado dos gastos (do persoal das áreas de medio ambiente do concello, das novas contratacións de persoal técnico en medio ambiente ou das asistencias técnicas previstas). 3.- Importe da subvención solicitada, que poderá acadar o 100% do orzamento de gastos 4.- Declaración doutras subvencións concedidas ou solicitadas para o mesmo obxecto, así como doutras posibles fontes de financiamento do proxecto (achega da entidade solicitante, outros recursos externos para o autofinanciamento). 5.- Compromiso da utilización da lingua galega na realización e desenvolvemento dos proxectos e actividades.6.- Compromiso de participación nas actividades formativas organizadas polo servizo de Medio Ambiente da Deputación da Coruña no ámbito das políticas medioambientais Base 9. Xustificación e pagamento 9.3 Documentación específica do programa Ademais da documentación establecida no apartado 9.3 das bases reguladoras xerais presentará telematicamente a seguinte documentación específica: 1.- Memoria das actividades realizadas relacionadas na base 3.1 e do cumprimento das condicións impostas na concesión da subvención, que conterá, como mínimo os seguintes aspectos: - Actividades desenvoltas - Modo de realización das actividades (polo persoal xa existente, realizando novas contratacións de persoal ou contratando as asistencias técnicas oportunas) - Se as actividades foran realizadas polo persoal da área municipal de medio ambiente ou por persoal técnico contratado para o efecto, deberá indicarse o nome e dni de cada traballador/ra, indicando a antigüidade e tipoloxía do contrato, a duración da xornada e a titulación da ou do técnico de medio ambiente. - Calendario de realización - Ámbito territorial - Cuantificación e perfil dos participantes - Resultados obtidos. A memoria terá que estar realizada, se fora o caso, pola persoa técnica responsable e nela constará a súa identificación completa (nome, apelidos, titulación e cargo) e estará asinada pola persoa que represente á entidade beneficiaria.2.- Certificación expedida polo/a secretario/a do concello relativa aos gastos e pagos realizados ao persoal técnico, que indicará para cada persoa traballadora e mes, o importe bruto da nómina e o importe da seguridade social con cargo á entidade local, e/ou certificación dos pagos realizados á entidade contratista das asistencias técnicas que foran procedentes. A Coruña, 18 de xaneiro de 2019. A Secretaria Accidental, El Presidente, Asdo.: Mª Amparo C. Taboada Gil Fdo.: Valentín González Formoso